Lav et referat af nedenstående tekst:

Tekst:
Landstræner Morten Olsen har fredag eftermiddag valgt at supplere landsholdstruppen med Aston Villa-angriberen Nicklas Helenius til VM-kvalifikationskampene mod Italien og Malta. Indkaldelsen af den tidligere AaB-spiller kommer, efter at FC Midtjylland har meddelt Dansk Boldspil-Union (DBU), at klubbens angriber, Morten "Duncan" Rasmussen er skadet. "Duncan" var ikke udtaget til at deltage i træningslejren, men var bedt om at stå standby i tilfælde af skader blandt landsholdstruppens øvrige angribere. Morten Olsen ønsker imidlertid at gardere sig på angrebspladserne og har derfor indkaldt Nicklas Helenius som den 24. spiller i truppen. Landstræneren har i forvejen udtaget blandt andre Arsenal-angriberen Nicklas Bendtner, Rosenborg-angriberen Nicki Bille Nielsen samt Brøndby-bomberen Simon Makienok Christoffersen. Helenius deltager i landsholdets træningssamling, efter at han senest stødte til landsholdstruppen i Armenien dagen inden VM-kvalifikationskampen i Jerevan i september som erstatning for angriberen Nicklas Pedersen. Esbjergs forsvarsspiller Kian Hansen står fortsat standby udenfor landsholdstruppen. Landsholdet møder næste fredag Italien og derefter Malta tirsdag 15. oktober i de to afgørende VM-kvalifikationskampe.

Referat:
Landstræner Morten Olsen har udtaget Nicklas Helenius til VM-kvalifikationskampene mod Italien og Malta.